TEMELJNI KONCEPTI MAKROEKONOMIJE

CILJEVI MAKROEKONOMSKE POLITIKE: **proizvodnja** (visoka razina proizvodnje, visoka stopa rasta proizvodnje), **zaposlenost** (niska prisilna nezaposlenost), **stabilne cijene i slobodno tržište**, **međunarodna razmjena** (ravnoteža uvoza i izvoza, stabilan devizni tečaj)

INSTRUMENTI MAKROEKONOMSKE POLITIKE: **fiskalna politika** (državna potrošnja, oporezivanje), **monetarna politika** (kontrola novčane ponude s utjecajem na kamatnjak), **ekonomski odnosi s inozemstvom** (carine, kvote, kontingenti, devizna kontrola), **politika dohotka** (smjernice, kontrola, ograničavanje)

BDP (mjera agregatne aktivnosti, mjera ukupnog proizvoda, postoje 3 načina definiranja BDP-a)

**1. BDP –** tržišna vrijednost finalnih proizvoda i usluga proizvedenih u gospodarstvu tijekom jednog razdoblja (1 godina)

* intermedijarna dobra – dobra utrošena u proizvodnji drugog dobra
* intermedijarna dobra – finalna dobra (čelik - automobil, brašno - kruh)

**2**. **BDP** – zbroj dodane vrijednosti u gospodarstvu tijekom određenog razdoblja

**Dodana vrijednost** je vrijednost proizvodnje poduzetnika umanjena za vrijednost intermedijarnih dobara koje on koristi u proizvodnji.

**3. BDP** – zbroj troškova ili dohodaka u gospodarstvu tijekom određenog razdoblja:

* indirektni porezi (porezi na prodaju)
* dohodak od rada (plaće)
* poduzeću odlazi kapitalni dohodak (profit)
* kamate, rente, amortizacija

**BDP – zaključak o pristupima računanju**

* BDP je mjera ukupnog proizvoda na kojeg možemo gledati s proizvodne strane (agregatna proizvodnja) ili dohodovne strane (agregatni dohodak).

Agregatna proizvodnja i agregatni dohodak su uvijek jednaki

**Raspoloživi dohodak = ND - (izravni porezi + neto štednja poduzeća) + transferna plaćanja**

NOMINALNI BDP: zbroj količina proizvedenih finalnih dobara pomnoženih njihovim tekućim cijenama, uključuje inflaciju

* tijekom vremena raste jer
	+ proizvodnja većine dobara tijekom vremena raste
	+ cijene većine dobara tijekom vremena također rastu

REALNI BDP: zbroj količine finalnih dobara pomnožen sa stalnim cijenama, isključuje inflaciju

RAST BDP-A

stopa promjene realnog BDP-a:

* + ekspanzija – razdoblje pozitivnog rasta
	+ recesija – razdoblje negativnog rasta (2 tromjesečja pada zaredom)

**BDP deflator** daje prosječnu cijenu proizvoda – finalnih dobara proizvedenih u gospodarstvu

**CPI** – prosječna cijena potrošnje, prati cijene fiksne košare dobara

SASTAV BDP-A:

**C** – osobna potrošnja, daleko najveća komponenta BDP-a

 **I** – investicije (investicije u fiksni kapital poduzeća, stambene investicije pojedinca, financijske investicije)

**G** – državna potrošnja – državna i lokalna vlast

 – ne uključuje transfere ni kamate na državni dug

**X**-**M** – neto izvoz (izvoz-uvoz) ili VT bilanca (suficit, deficit)

POTROŠNJA I INVESTICIJE: **Funkcija potrošnje** vezuje razinu potrošnje s raspoloživim dohotkom. **Funkcija štednje** vezuje razinu štednje s raspoloživim dohotkom. **GSP** (granična sklonost potrošnji) – iznos dodatne potrošnje stvorene zbog dodatne jedinice dohotka. **GSŠ** (granična sklonost štednji) – iznos dodatne štednje stvorene zbog dodatne jedinice dohotka

GSP+GSŠ=1 GSŠ = 1 - GSP

ODREDNICE INVESTICIJA: povećanje ukupnog fonda kapitalnih dobara, promjenljiva komponenta >utjecaj na AD (agregatnu potražnju) > proizvodnja i zaposlenost > akumulacija kapitala, rast u dugom roku

**Odrednice: (**prihodi – potražnja)**, (** troškovi – kamate i porezi)**, (**očekivanja o stanju gospodarstva)

RASPODJELA DOHOTKA

OSOBNI DOHODAK: ukupni primici pojedinca ili domaćinstva ostvareni tijekom danog vremenskog razdoblja (najčešće jedne godine). sastoji se od: a) prihoda od rada – najamnine, b) prihodi od imovine – kamate, dividende, rente i c) državnih transfernih plaćanja.

Raspoloživi osobni dohodak je osobni dohodak umanjen za sve plaćene poreze.

BOGATSTVO: „neto vrijednost“ vrijednost imovine umanjena za dugove.

MJERE NEJEDNAKOSTI MEĐU DOHODOVNIM RAZREDIMA: su: a) Lorenzova krivulja – dijagram koji prikazuje stupanj nejednakosti. Lorenzova krivulja daje grafički prikaz raspodjele dohotka u gospodarstvu koja je u u tablici možda manje očita.

* U grafikon unosimo točke čije su koordinate kumulativ udjela grupe u ukupnom broju obitelji (os X) te kumulativ udjela dohotka grupe u ukupnom dohotku gospodarstva (os Y).
* Lorenzovu krivulju dobivamo spajanjem točaka.
* Kad bi sve grupe obitelji primale jednak ukupni dohodak, Lorenzova krivulja bi poprimila oblik pravca potpune jednakosti.
* Što je Lorenzova krivulja udaljenija od pravca potpune jednakosti,

 to je raspodjela dohotka neravnomjernija.

 b) Ginijev koeficijent – dvostruka površina između pravca potpune jednakosti i Lorenzove krivulje

* Računa se množenjem površine između pravca potpune jednakosti i Lorenzove krivulje sa 2.
* Iznosi 1 pri potpunoj nejednakosti, a iznosi 0 pri potpunoj jednakosti.



Postoji nekoliko nivoa raspodjele:
1) primarna raspodjela( korisnici koji su sudjelovali u u stvaranju društvenog bruto proizvoda) : a) poduzetnici- profit, b) dioničari- dividenda, c) vlasnici zemlje- renta, d) vlasnici kapitala-kamata, e) zaposlenici- plače

2.) sekundarna raspodjela (između učesnika u primarnoj raspodjeli i ostalih članova društva za koje se moraju osigurati sredstva): a) poreski sustav, b) kreditni sustav, c) sustav doprinosa i obaveznih izdvajanja, d) sustav direktnih naplata usluga

RASPODJELA U PRIVREDNIM SUBJEKTIMA: a) sredstva za buduću proizvodnju- akumulaciju, b) sredstva za osobne potrebe zaposlenika

MONETARNA POLITIKA Monetarnom politikom kontrolira se ponuda [novca](http://bs.wikipedia.org/wiki/Novac) od strane [centralne banke](http://bs.wikipedia.org/wiki/Centralna_banka), a sastoji se od politike ograničavanja [novčane ponude](http://bs.wikipedia.org/w/index.php?title=Ponuda_novca&action=edit&redlink=1) ([inflacija](http://bs.wikipedia.org/wiki/Inflacija) vodi do povećanja kamata) i od politike ekspanzivne novčane ponude ([recesija](http://bs.wikipedia.org/wiki/Recesija) vodi do smanjenja kamata).

BITNI POSLOVI CENTRALNE BANKE: vodi monetarnu politiku zemlje i kontrolira rast novčane mase, izdaje novčanice, kontrolira i regulira novčani i kreditni potencijal zemlje, obavlja financijsko-kreditne poslove za potrebe vlade, odobrava kredite poslovnim bankama, kontrolira novčane institucije i novčana tržišta, osobito kreditne potencijale poslovnih banaka (restriktivna monetarna politika) i pod njezinom nadležnošću se nalaze zlatne i devizne rezerve zemlje pa temeljem toga centralna banka vodi politiku međunarodne likvidnosti

OSNOVNI INSTRUMENTI MONETARNE POLITIKE: **Eskontna (diskontna) stopa:** propisuje visinu stope temeljem koje se poslovne banke zadužuju kod centralne banke.

**Operacije na otvorenom tržištu**  Centralna banka kupuje vrijednosne papire (npr. obveznice) i tako emitira novac kako bi povećala likvidnost sustava. i Ukoliko se u optjecaju nađe previše novca (prevelika likvidnost sustava), centralna banka prodaje vrijednosne papire te tako povlači novac (smanjuje se opseg novca u optjecaju).

***Obvezna rezerva***: iznos novčanih sredstava koji poslovna banka ima na računu kod centralne banke i taj iznos predstavlja zakonsku obvezu. Visinu toga iznosa određuje centralna banka. Osnovna funkcija je ograničavanje procesa multiplikacije depozita i kreditne ekspanzije.

DEVIZNE PRIČUVE ( DEFINICIJA MMF-A): inozemna imovina koja je pod kontrolom i na raspolaganju monetarne vlasti u svrhu izravnog financiranja neravnoteže u bilanci plaćanja te neizravnog reguliranja neravnoteže putem intervencija na deviznom tržištu radi utjecaja na tečaj te u ostale svrhe

**devizne pričuve** mogu uključivati inozemna sredstva plaćanja u gotovini, devizne depozite u bankama, inozemne vrijednosnice, zlato i Posebna prava vučenja Međunarodnog monetarnog fonda b) osiguravaju međunarodnu likvidnost zemlje, a time kredibilitet zemlje prema međunarodnoj zajednici, te omogućuju lakši pristup međunarodnim tržištima kapitala

* Osnovni ciljevi upravljanja međunarodnim pričuvama Republike Hrvatske su:
1. održavanje stabilnosti kune,
2. održavanje odgovarajućeg stupnja likvidnosti za potrebe međunarodnih plaćanja,
3. ostvarenje zadovoljavajućih prinosa.

FISKALNA POLITIKA Fiskalna politika se bavi načinima prikupljanja novca u državnu blagajnu i njegovog trošenja. Sastoji se od [porezne](http://bs.wikipedia.org/wiki/Porez) politike i politike [javnih rashoda](http://bs.wikipedia.org/w/index.php?title=Javni_rashodi&action=edit&redlink=1). U vrijeme [inflacije](http://bs.wikipedia.org/wiki/Inflacija) često se primjenjuje [kontrakcijska](http://bs.wikipedia.org/w/index.php?title=Kontrakcija&action=edit&redlink=1) fiskalna politika u vidu povećanih poreza i smanjenja javnih rashoda. U vrijeme [depresije](http://bs.wikipedia.org/w/index.php?title=Depresija_(ekonomija)&action=edit&redlink=1) primjenjuje se [ekspanzivna](http://bs.wikipedia.org/w/index.php?title=Ekspanzija&action=edit&redlink=1) fiskalna politika u vidu smanjenja poreza i porasta javnih rashoda.

Fiskalna politika utiče na prihode i potrošnju ljudi, pomaže u određivanju alokacije resursa između privatnih i kolektivnih dobara te utiče na poticanje investicija.

 područje javnih financija u kojem se uporabom fiskalnih instrumenata, odnosno instrumenata javnih prihoda i rashoda, utječe na ostvarenje ciljeva ekonomske politike (npr. na zaposlenost, inflaciju, ekonomski rast)

PREMA PODRUČJU KOJE OBUHVAČA SASTOJI SE OD: **a) politike javne potrošnje** (budžetska politika, odnosno javni rashodi),

**b) porezne politike.**

PREMA KARAKTERU ( PROBLEMIMA NA KOJE JE USMJERENA): **ekspanzijska** ili antirecesivna fiskalna politika (kojoj je zadaća pomaknuti krivulju agregatne potražnje udesno), **kontrakcijska** ili antiinflacijska politika (kojoj je zadaća pomaknuti krivulju agregatne potražnje ulijevo).

S OBZIROM NA NAČIN PROVOĐENJA: **a)** diskrecijska ili tekuća fiskalna politika (javni rashodi i oporezivanje),

**b)** ugrađeni automatski stabilizatori

JAVNI RASHODI: budžetska politika ili politika opće potrošnje, često se upotrebljava zbog eliminiranja recesije, nezaposlenosti i inflacije izazvane potražnjom. uglavnom obuhvaća javne radove u najširem smislu (javno financiranje objekata od zajedničkog interesa, cesta, škola, nacionalne obrane, ali i nacionalizirani sektor gospodarstva, državne rashode i dr.)

POREZI: Smanjenje poreza vodi povećanju raspoloživog dohotka, što utječe na povećanje osobne potrošnje (ovisno o sklonosti potrošnji). Povećanje potrošnje vodi višoj razini krivulje potrošnje i investicija. To vodi multipliciranom povećanju nacionalnog dohotka.

S povećanjem nacionalnog dohotka redovito ide i povećanje zaposlenosti.

 U situaciji nezaposlenosti i depresije (deflacijskog jaza) smanjenje poreza vodi smanjenju nezaposlenosti i depresije - sniženje poreza vodi povećanju dohotka i potrošnje što će, djelovanjem multiplikatora, prouzročiti znatno veće povećanje neto nacionalnog proizvoda i novu zaposlenost nego što je bilo inicijalno smanjenje poreza.

 Svako povećanje poreza koje stanovništvo plaća državi, smanjuje njegov raspoloživi dohodak i vodi smanjenju osobne potrošnje, a svako smanjenje potrošnje kod nepromijenjenih investicija i javnih rashoda vodi smanjenju nacionalnog dohotka i zaposlenosti.

EKSPANZIJSKA FISKALNA POLITIKA MOŽE SE PROVODITI: a) smanjivanjem poreza ili

b) povećanjem javnih rashoda.

KONTRAKCIJA, ODNOSNO ANTIINFLACIJSKA POLITIKA PROVODI SE: povećanjem poreza ili smanjenjem javnih rashoda, što u oba slučaja vodi smanjenju ravnotežnog nacionalnog dohotka, odnosno smanjenju ukupne proizvodnje i zaposlenosti i suzbijanju inflacije.

UGRAĐENI ILI AUTOMATSKI STABILIZATORI: **a)** proporcionalno i progresivno oporezivanje

 Za razliku od proporcionalnog oporezivanja u kojem je porez u postotku jednak, bez obzira na razinu ukupnog dohotka, kod progresivnog oporezivanja on raste s povećanjem ukupnog dohotka.

**b)** kompenzacija za nezaposlenost

**c)** različiti programi obiteljske socijalne pomoći

**d)** zaštitne cijene u poljoprivredi ili pomoć poljoprivrednicima.